Doložka
vybraných vplyvov

A.1. Názov materiálu: Návrh Koncepcie územného rozvoja Slovenska 2011 - návrh zmien a doplnkov č. 1 Koncepcie územného rozvoja Slovenska 2001 
        Termín začatia a ukončenia PPK: 17.9.2010-30.9.2010  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy		x		
2. Vplyvy na podnikateľské prostredie – dochádza k zvýšeniu regulačného zaťaženia?	x			
3. Sociálne vplyvy	x			
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie	x		x	
5. Vplyvy na informatizáciu spoločnosti		x		

A.3. Poznámky
PPK zabezpečovalo MV SR 
      
A.4. Alternatívne riešenia
Návrh zmien a doplnkov č. 1 KURS 2001 v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov nemôže mať alternatívne riešenia.  

A.5. Stanovisko gestorov
Ministerstvo financií SR 
Ministerstvo financií SR súhlasí s predkladateľom, že predmetný materiál nemá vplyv na informatizáciu spoločnosti.  
 
Sekcia rozpočtovej politiky súhlasí s predloženou doložkou vybraných vplyvov a nemá ďalšie pripomienky.

Ministerstvo životného prostredia SR 
Pre návrh zmien a doplnkov KURS 2001 bol vykonaný proces posudzovania vplyvov na životné prostredie podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov, v znení neskorších predpisov. Na záver procesu posudzovania bolo vydané stanovisko s výrokom, že sa odporúča schválenie strategického dokumentu s celoštátnym dosahom „Zmeny a doplnky č. 1 Koncepcie územného rozvoja Slovenska 2001“ za dodržania stanovených podmienok  stanoviska s tým, že ak jednotlivé činnosti alebo ďalšie strategické dokumenty podporované touto stratégiou budú spĺňať kritériá na posudzovanie vplyvov na životné prostredie podľa zákona, bude potrebné vykonať ich posúdenie vplyvov na životné prostredie, pred ich povolením alebo schválením podľa osobitných predpisov. K materiálu predkladanému na schválenie je priložená Doložka vplyvov strategického dokumentu s celoštátnym dosahom na životné prostredie, vypracovaná podľa zákona o posudzovaní vplyvov. Na základe uvedených skutočností nie sú z hľadiska vplyvov na životné prostredie žiadne ďalšie pripomienky.  
Ministerstvo práce, sociálnych vecí a rodiny SR 
Ministerstvo práce, sociálnych vecí a rodiny SR súhlasí s doložkou vybraných vplyvov v časti sociálne vplyvy pripravenou k predloženému návrhu. Odporúčame ešte zvážiť pozitívny vplyv predloženého materiálu na prístup ku zdrojom, tovarom a službám v súvislosti s plánovanou výstavbou ciest a ďalšími investíciami.
Ministerstvo hospodárstva SR 
Nemá pripomienky.